ट्रैफिक पुलिसकर्मी का एक वीडियो सोशल मीडिया इन दिनों खूब वायरल हो रहा है. इस वीडियो में ट्रैफिक पुलिस एक बुजुर्ग से रिश्वत लेते हुए दिखाई दे रहा है. दरअसल यह वीडियो कवर्धा जिले के किंग कवर्धा सिग्नल चौक का है. जहां ड्यूटी पर तैनात सफेद वर्दी में एक ट्रैफिक पुलिस नजर आ रहा है. उसके साथ एक बुजुर्ग और एक युवक नजर आ रहे है. ये दोनों बाइक में सवार होकर कही जा रहे थे. और सिग्नल के पास पहुंचने पर ट्रैफिक नियमों का पालन नहीं करते हुए सिग्नल तोड़कर भाग जाते है. लेकिन ट्रैफिक पुलिसकर्मी भी चतुराई से पीछा कर उनको धर दबोचता है. फिर उनके गाड़ी की चाभी निकाल कर रख लेता है. उसके बाद फिर से अपने काम पर लग जाता है. गाड़ियों को ट्रैफिक नियमों का पालने कराते हुए आगे निकालता जाता है. उसी दौरान वो दोनों अपनी चाभी लेने के लिए पुलिसकर्मी के पास जाते है. पर वो अपने काम लगे रहता है.